Enhedslisten har blandt andet tidligere sagt til Berlingske, at man alternativt kan starte en ny statslig produktion op. Det er formanden ikke afvisende overfor.

- Det kunne være en mulighed, det kunne også være at købe det tilbage, men det kunne også være at etablere noget andet, siger Pia Olsen Dyhr.

Skal ikke være afhængige af private interesser

Det er afgørende, at produktionen kommer tilbage på danske hænder, så man i fremtiden ikke ender i en situation, hvor man ikke har kontrol over vacciner eller produktionen af værnemidler, som tilfældet er nu under coronakrisen, mener hun.

- Det er blevet en stor mangelvare i verden, fordi meget bliver produceret i Asien, og der er vi så afhængige af at kunne importere det. Når alle efterspørger det, så bliver vi enormt sårbare i Danmark.

- Det er kritisk infrastruktur, og derfor skal vi ikke være afhængige af, at det er private interesser, der styrer det, siger hun.

Dansk Folkeparti har tidligere gjort det klart over for Berlingske, at det ikke skal være Statens Serum Institut, som vaccineproduktionen skal tilbage til. Man kunne etablere et samarbejde mellem de danske universiteter og den danske medicinalindustri, mener partiet.